
**1. NAPIRENDI PONT:**


**AJKA VÁROS TELEPÜLÉSRENDEZÉSI ESZKÖZEINEK MÓDOSÍTÁSA –**

**NAPELEMPARK ELHELYEZÉSE ÉRDEKÉBEN**


Tájékoztatom, hogy **AJKA Város Önkormányzatának képviselő-testülete** a 26/2018. (III. 21.) határozat értelmébenhatályos településrendezési eszközeit módosítja **két** **napelempark (kiserőmű) elhelyezése érdekében.** Az egyik napelempark a VII-es kazetta, a másik napelempark **Ajka, Halimba, Kolontár települések területén valósul meg,** a mellékelt térképen látható elhelyezéssel.



**Az első kiserőmű** egy helyszínen, **a 0228/1 hrsz-ú telken valósulhat meg**. A terület jelenlegi besorolása a szabályozási terv szerint különleges terület – zagytározók (Kz) területébe van besorolva. A településrendezési eszközök módosításával **beépítésre nem szánt különleges terület – napelempark övezetbe** kerül besorolásra (Kk-Np).



**Kz -> Kk-Np**

**A második kiserőmű** Halimba, Kolontár és Ajka közigazgatási területén **területileg széttöredezve** kerül elhelyezésre, melynek egy csatlakozási pontja lesz az villamos-energiahálózatra. A napelemparkok által megtermelt energiát **földkábel** szállítja a csatlakozási ponthoz Halimba területén. Ajka területén a következő területeket érinti a módosítás: 01164/43, 45, 46, 47, 48 hrsz-ú területén (Ajka I. – Jupiter SolarPark, Ajka II. – Transdate Time SolarPark). A telkek a hatályos szabályozási terv szerint általános mezőgazdasági területbe vannak besorolva, ahol a növénytermesztéssel, állattenyésztéssel és termékfeldolgozással összefüggő építmények helyezhetők el. A napelempark műtárgyainak elhelyezése érdekében a telkek **beépítésre nem szánt különleges terület – napelempark övezetbe kerül besorolásra (Kk-Np).**

**Má-II -> Kk-Np**

A megújuló energiaforrások használata nemzetgazdasági szinten **hozzájárul hazánk energiaszerkezetének kedvező irányú megváltoztatásához** és az üvegházhatású gázok kibocsátásának arányának csökkentéséhez.

**A településrendezési eszközök módosítása Halimbával, Kolontárral közösen történik** (közös tervezés), Ajka Város koordinációjával. A három településen történő módosítások **összevont lakossági fórum** keretében kerülnek ismertetésre. A beruházás megvalósítása érdekében Ajka településszerkezeti tervének (202/2000. (XI. 29.) önk. határozat) és a helyi építési szabályzatról szóló 11/2001. (VII. 02.) Önkormányzati rendelet módosítására van szükség.